  Туспуктэм: Майя Бывальцева Майя Бывальцева Ижысь гурт возёсъя кун академи табере Удмурт кун аграрной университет нимаськоз. Со сярысь косонэз (приказ) Россиысь гурт возёсъя министрлэн воштӥсез 2022-тӥ арын 11-тӥ коньывуонэ кинюртӥз. Со сярысь дышетсконнилэн кивалтӥсез Андрей Брацихин 20-тӥ коньывуонэ ивортӥз. « Инлыкез (статус) воштонлэн туж мур пуштросэз. Сяме пыремъя ӧнерчиос пӧлын академия сюбег удысъя ӧръяськем вылӥ дышетон огазеяськонэн лыдъяське. Ми кемалась академилэсь  со инлыксэ потӥмы ни » Андрей Брацихин,  Удмурт кун аграрной университетлэн кивалтӥсез Со пусйиз, гурт возёс, ветеринария но зоотехни сяна, туннэ дышетсконниын пӧртэм ӧръёсъя тодон-валан сёто – электроэнергетика, прикладной информатика, экономика, механизация, инженерия но мукет. Тегъёс: ИжГСХА Удмуртия  